Cicle de conferències sobre ‘La Ciutat Jueva’ per a aprofundir en el patrimoni històric de Sagunt
15 de gener 2019

​La delegació de Cultura de l’Ajuntament de Sagunt i el Centre Arqueològic Saguntí han organitzat el cicle de conferències ‘La Ciutat Jueva’ per a donar a conéixer el patrimoni jueu del municipi. Este cicle de conferències aprofundix en l'origen i els espais de la cultura jueva en el Regne de València i en concret a Sagunt. L'alcalde de Sagunt ha fet públic en esta presentació que Sagunt és finalista en la candidatura a la Red de Juderías ‘Caminos de Sefarad’.  

![](/media/enhnhxyx/69_c_ciutatjueva.jpg)  
En la roda de premsa, Quico Fernández, ha assenyalat que “**el patrimoni i la història són instruments de dinamització de la nostra ciutat a través de la cultura, a través de l'educació**” i ha afegit que “**és un objectiu fonamental per a nosaltres que estos programes isquen endavant i comptar amb organitzacions, associacions, persones que estan vinculades en el patrimoni d'esta manera tan altruista**”. Per la seua banda, el president del Centre Arqueològic Saguntí, Amadeo Ribelles, ha recordat que “**el Centre Arqueològic porta des de 1957 treballant no sols per l'arqueologia sinò pel patrimoni de Sagunt**” i a més ha anticipat que “**estes conferències no sols van a ser conferències sobre el Sagunt jueu, sinó sobre els jueus a la Corona d'Aragó, els jueus al Regne de València, què eren, com eren, perquè estaven i perquè eren a Sagunt**”.  

  

L'any passat es va celebrar un cicle dedicat a la ciutat ibera i enguany el de ‘La Ciutat Jueva’ pretén continuar promovent i donant a conéixer este patrimoni del nostre municipi. Este cicle de conferències està compost per cinc conferències del 17 de gener al 23 de febrer, a mes d’una visita guiada. La primera conferència, ‘Memòria i existència jueva: espais i ritus’, serà a càrrec de Matilda Azulay Tapiero, professora i doctora en la Universitat Politècnica de València i d'origen jueu. Esta conferència se celebrarà el pròxim 17 de gener a les 19 hores en el Centre Cultural Mario Monreal de Sagunt. 

  

Sagunt compta amb un patrimoni jueu i presenta diverses candidatures tant per a la Red de Juderías ‘Caminos de Sefarad’, de la que ja és finalista, com a Patrimoni de la Humanitat. Estes candidatures posen en valor el patrimoni històric del municipi i afavorixen una dinamització cultural. La Red de Juderías de España actua de forma conjunta en defensa del patrimoni històric i el llegat jueu, promouen projectes culturals, turístics i acadèmics, i realitzen una política d'intercanvi d'experiències nacionals i internacionals que contribuïxen al coneixement i el respecte mutu dels pobles, cultures i tradicions. 

  

![](/media/fpqjhwo0/69_c_ciutatjueva_01.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/cicle-de-conferencies-sobre-la-ciutat-jueva-per-a-aprofundir-en-el-patrimoni-historic-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/cicle-de-conferencies-sobre-la-ciutat-jueva-per-a-aprofundir-en-el-patrimoni-historic-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cicle-de-conferencies-sobre-la-ciutat-jueva-per-a-aprofundir-en-el-patrimoni-historic-de-sagunt/ "Linked In")
*   [](mailto:?body=https://aytosagunto.es/va/actualitat/cicle-de-conferencies-sobre-la-ciutat-jueva-per-a-aprofundir-en-el-patrimoni-historic-de-sagunt/)